EkBass/fiwiki-20250220-pages-articles huggingface dataset:
Orimattilan helluntaiseurakunta

Orimattilan helluntaiseurakunta on Orimattilassa toimiva helluntaiseurakunta. Seurakunta on perustettu vuonna 1966. Seurakunnan toimitilat sijaitsevat Orimattilan keskustassa Viljamaantiellä. Seurakunnan pastorina toimii Markku Karjalainen. Seurakunnan toimintamuotoihin kuuluvat jumalanpalvelusten lisäksi julistustyö, lapsityö, diakoniatyö, ympäristötyö ja lähetystyö. == Toimitilat == Orimattilan helluntaiseurakunnan rukoushuone on valmistunut vuonna 1984. Rukoushuoneen pinta-ala on 510 neliömetriä ja kirkkosalissa on istumapaikkoja 350 henkilölle. Rukoushuoneen suunnittelija on arkkitehti Veikko Gröhn. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Suomen helluntaiseurakunnat Luokka:Orimattila
Padasjoen helluntaiseurakunta

Padasjoen helluntaiseurakunta on Padasjoella ja Kuhmoisissa toimiva helluntaiseurakunta. Seurakunta on perustettu vuonna 1981. Seurakunnan toimitilat sijaitsevat Padasjoen keskustassa Kauppatiellä ja Kuhmoisten keskustassa Toritiellä. Seurakunnan toimintamuotoihin kuuluvat jumalanpalvelusten lisäksi lapsi- ja vanhustyö, musiikkitoiminta, lähetystyö sekä hengellisen kirjallisuuden levittäminen. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Suomen helluntaiseurakunnat Luokka:Padasjoki Luokka:Kuhmoinen
Tom Eklund

Tom Eklund on vantaalainen muusikko, joka on soittanut Dingossa bassokitaraa vuodesta 2024 lähtien. Aiemmin hän on toiminut yhtyeen kitaristina yhden keikan ajan vuonna 2016. Dingon lisäksi Eklund toimii laulaja-kitaristina johtamassaan Liivit Boys-yhtyeessä ja Carolinessa. Hän on esiintynyt ja levyttänyt myös sooloartistina. Suurelle yleisölle Eklund tuli tunnetuksi vuonna 2015 osallistuessaan The Voice of Finland-laulukilpailuun. Aiemmin hän on käyttänyt myös taiteilijanimeä Tommy Gun. == Liivit Boys == Liivit Boys on vuonna 2013 perustettu Tom Eklundin johtama yhtye. Alun perin yhtye soitti lähinnä yksityistilaisuuksissa. Sittemmin Liivit Boys on esiintynyt useiden nimekkäiden artistien, kuten Neumannin, Tommi Läntisen ja Tumppi Varosen kanssa. Liivit Boys esiintyi 8. lokakuuta 2016 Turussa Neumannin kanssa Dingo- nimellä. Kokoonpanossa soittivat Neumannin lisäksi Liivit Boysin jäsenet eli kitaristit Tom Eklund ja Matti Kankkonen, basisti Simo Kuusela, rumpali Otto Haapanen sekä kosketinsoittaja Petteri Parkkila. == Lähteet == == Aiheesta muualla == * Tom Eklundin viralliset sivut Luokka:Dingon jäsenet Luokka:Suomalaiset basistit Luokka:Suomalaiset kitaristit Luokka:Suomalaiset laulajat Luokka:Syntymävuosi puuttuu
Vääksyn helluntaiseurakunta

Vääksyn helluntaiseurakunta on Asikkalassa toimiva helluntaiseurakunta. Seurakunta on perustettu vuonna 1981. Seurakunnan toimitilat sijaitsevat Asikkalan Vääksyssä Huoltorinteellä. Seurakunnan toimintamuotoihin kuuluvat jumalanpalvelusten ja sanan ja rukouksen iltojen lisäksi Israel-työ, lapsi- ja nuorisotyö, koulutyö, eläkeläisten toiminta, diakonia, musiikkitoiminta ja lähetyspiiri. Vääksyn helluntaiseurakunnan yhteydessä on toiminut Royal Rangers-partiojärjestö. == Toimitilat == Vääksyn helluntaiseurakunnan temppeli on valmistunut vuonna 1981. Helluntaitemppelin pinta-ala on 905 neliömetriä ja kirkkosalissa on istumapaikkoja 260 henkilölle. Helluntaitemppelin suunnittelija on arkkitehti Veikko Gröhn. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Suomen helluntaiseurakunnat Luokka:Asikkalan seurakunnat
Saska Ketonen

Saska Ketonen on suomalainen rumpali, joka on soittanut Dingossa vuodesta 2018 lähtien. Hänet tunnetaan myös Hybrid Children-yhtyeen rumpalina. Musiikkiuransa lisäksi Ketonen on ahkera motocross-harrastaja. == Yksityiselämä == Ketonen oli pitkään avoliitossa meteorologi Mette Mannosen kanssa. == Lähteet == Luokka:Dingon jäsenet Luokka:Suomalaiset rumpalit Luokka:Syntymävuosi puuttuu
Lempäälän helluntaiseurakunta

Lempäälän helluntaiseurakunta on Lempäälässä toimiva helluntaiseurakunta. Seurakunta on perustettu vuonna 1954. Seurakunnan toimitilat sijaitsevat Lempäälän keskustassa Rypyntiellä. Seurakunnan pastorina toimii Harri Johansson. Seurakunnan toimintamuotoihin kuuluvat jumalanpalvelusten ja rukouskokousten lisäksi lapsi- ja nuorisotyö, Israel-kassa, lähetystyön tukeminen Etiopiassa ja Jordaniassa yhteistyössä Fida Internationalin kanssa, draamaryhmä sekä Jeesus-bussi. == Historia == Helluntaiherätys oli ensimmäinen vapaakirkollinen liike Lempäälässä. Kesä-Heinäkuussa 1912 Lempäälässä pidettiin raamatuntutkiskelutapahtuma, jossa opettajina olivat Pekka Brofeldt ja norjalainen Gerhard Smidt. Tapahtumaa pidetään helluntaiherätyksen ensimmäisenä suurtapahtumana Suomessa. Liikkeen vaikutus vahvistui Lempäälässä 1920-luvulla, jolloin helluntaiherätykseen osallistui noin 50 henkilöä. Helluntailaisuuden vahvaa tukialuetta oli alkuaikoina erityisesti Ahtialan kylä. Toisen maailmansodan jälkeen helluntaiherätys voimistui huomattavasti ja seurakunnan tukipaikaksi rakennettiin rukoushuone Betel. Itsenäinen paikallisseurakunta perustettiin vuonna 1954. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Suomen helluntaiseurakunnat Luokka:Lempäälä
Valkeakosken helluntaiseurakunta

Valkeakosken helluntaiseurakunta on Valkeakoskella toimiva helluntaiseurakunta. Seurakunta on perustettu vuonna 1955. Seurakunnan toimitilat sijaitsevat Valkeakosken keskustassa Antinniementiellä. Seurakunnan pastoreina toimivat Suvi ja Tuomas Pukarinen. Seurakunnan toimintamuotoihin kuuluvat jumalanpalvelusten ja rukouskokousten lisäksi lapsi- ja nuorisotyö, sielunhoito sekä teetupatyö. Lähetystyötä seurakunta tulee Fida Internationalin kautta. == Historia == Helluntaiherätys saapui Valkeakoskelle vuonna 1926. Säännölliset kokoukset alkoivat vuosien 1937–1938 aikana Emmi Pjut`in kodissa yhdessä toijalalaisten kanssa. Vuonna 1941 Uuno Laakso piti kokouksia Säterin mäellä. Sodan jälkeen helluntailaiset, vapaakirkolliset ja pelastusarmeijalaiset kokoontuivat yhteisiin rukouskokuksiin ja työ monipuolistui pyhäkoulujen ja kitarakuorojen kautta. Vuonna 1947 Valkeakosken helluntailaiset liittyivät rukouspiirinä Tampereen helluntaiseurakuntaan. Paikkakunnalla pidettiin 1950-luvulla telttakokouksia. Itsenäinen seurakunta perustettiin 25. tammikuuta 1955. Seurakunta kokoontui alkuaikoinaan teurastamosta rukoushuoneeksi kunnostetussa talossa, joka toimi nykyisen kirjaston paikalla. Seuraava kokoontumistila oli Apiankadulla, jonka seurakunta osti omakseen. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Suomen helluntaiseurakunnat Luokka:Valkeakoski
Hämeenkyrön helluntaiseurakunta

Hämeenkyrön helluntaiseurakunta on Hämeenkyrössä toimiva helluntaiseurakunta. Seurakunta on perustettu vuonna 1957. Seurakunnan toimitilat sijaitsevat Hämeenkyrön Kyröskoskella Alasentiellä. Seurakunnan toimintamuotoihin kuuluvat jumalanpalvelusten lisäksi päivätilaisuudet, lapsi- ja nuorisotyö, äiti-lapsi -kerhotoiminta ja kuorotoiminta. == Historia == Helluntaiherätys saapui Hämeenkyröön vuoden 1940 lopulla. Aluksi toimintaa oli Pärmäkosken talossa Vesajärvellä, joka toimi keskuspaikkana lähiympäristön kokoustyölle ja majoituspaikkana saarnaajille. Varsinainen kokoustoiminta alkoi vuonna 1956. Vuonna 1957 perustettiin itsenäinen seurakunta. Helluntaiseurakunnan seurakuntatalon rakentaminen aloitettiin vuonna 1969 ja tila vihittiin käyttöön 15. maaliskuuta 1970. Seurakuntatiloja on uudistettu vuosina 1984, 1986, 2010 ja 2014. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Suomen helluntaiseurakunnat Luokka:Hämeenkyrö
Esineellistäminen (kohtelu)

Esineellistäminen on epäinhimillistämisen muoto, jossa ihmistä kohdellaan esineenä, välineenä tai tavarana, jota voidaan omistaa, katsella, kosketella tai liikutella. Esineellistettyä ihmistä voidaan käyttää hyväksi tai halveksua, tai häntä voidaan ihastella. Esineellistetyllä ihmisellä ei kuitenkaan ole yksilöllisiä ominaisuuksia, eikä hänen omista tuntemuksistaan tai toiveistaan välitetä. Esineellistetty ihminen voi olla esimerkiksi orja tai seksiobjekti. Feministit puhuvat esineellistävästä miehisestä katseesta, jossa nainen nähdään kauniina seksuaalisen halun kohteena. Hänen seksuaaliset osansa ja toimintonsa erotetaan hänen persoonastaan ja alennetaan pelkiksi välineiksi, tai ne nähdään edustavan häntä kokonaisuudessaan. Filosofi Martha Nussbaum on tunnistanut seitsemän esineellistämisen tasoa, jotka tosin eivät esiinny aina samanaikaisesti kaikissa tapauksissa. # Välineellisyys # Autonomian kiistäminen # Toimettomuus # Korvattavuus # Kajottavuus # Omistettavuus # Subjektiivittomuus ==Lähteet== Luokka:Syrjintä
Ljungquist

Ljungquist on seuraavien ruotsalaisten henkilöiden sukunimi: * Bengt Ljungquist (1912–1979), kalpamiekkailija ja kouluratsastaja * Walter Ljungquist (1900–1974), kirjailija. == Katso myös == * Ljungqvist
Lumijoen rauhanyhdistys

Lumijoen rauhanyhdistys on Lumijoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Lumijoella on ollut vanhoillislestadiolaista kristillisyyttä 1860-luvulta lähtien. Lumijoen Rauhanyhdistys on perustettu 1945. Toimitalo on valmistunut vuonna 1981. Lumijoen rauhanyhdistykseen kuuluu yli 200 jäsentä. == Lähteet == Rauhanyhdistys Luokka:Vanhoillislestadiolaiset rauhanyhdistykset
Charles-Michel de l’Épée

Charles-Michel de l’Épée (1712–1789) oli ranskalainen kuurojen opetuksen perustaja. L’Épée toimi alkujaan pappina ja jonkin aikaa myös asianajajana, mutta menetti sittemmin papinvirkansa. Hän perusti 1770 ensimmäisen kuurojen koulun Pariisiin.Tietosanakirja 1909, osa 11, Hakusana: Épée, Charles Michel de L' == Teokset == * Institution des sourds et muets par la voie des signes méthodiques (1776) * La véritable manière d’instruire les sourds et muets (1784) ==Lähteet== ==Aiheesta muualla== Luokka:Ranskalaiset papit Luokka:Kuurous Luokka:Vuonna 1712 syntyneet Luokka:Vuonna 1789 kuolleet
Fortnight

Fortnight tai Fortnite voi viitata esimerkiksi seuraaviin asioihin: * ”Fortnight”, Taylor Swiftin ja Post Malonen kappale * ”Fortnight”, Polo G:n kappale * Fortnight, irlantilainen lehti * Fortnite, verkossa pelattava ammuntapeli Luokka:Täsmennyssivut
Haapajärven rauhanyhdistys

Haapajärven rauhanyhdistys on Haapajärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. == Historia == Lestadiolainen herätysliike on vaikuttanut Haapajärven alueella jo 1860-luvulta lähtien. Haapajärvi oli 1900-luvun alkupuolella Kalajokilaakson ja lähiympäristön vahvaa lestadiolaisuuden kannatusaluetta ja oma rauhanyhdistys perustettiin vuonna 1920. Rauhanyhdistys liittyi Suomen Rauhanyhdistysten Keskusyhdistykseen vuonna 1922. Kesällä 1925 yhdistys rakensi omat toimitilat Haarapuhtoon. Vuonna 1926 rauhanyhdistys järjesti valtakunnalliset vuosikokousseurat kirkkoon ja sen välittömään läheisyyteen. Tämä tapahtuma keräsi noin 8000 sanankuulijaa eri puolilta Suomea. Vuosikokousseurat, nykyajan suviseurojen edeltäjät, pidettiin Haapajärvellä sota-aikana vuonna 1943 sekä kesällä 1949. Kesällä 1977 noin 70 000 ihmistä kokoontui Veihtiniemen alueelle suviseuroihin. Vuodesta 1982 SRK:n leiritoimintaa on Haapajärvellä harjoitettu Kuusaan kylässä sijaitsevassa Kallion leirikeskuksessa. Vuosina 1951-1989 yhdistyksen toimitilat sijaitsivat Haapajärven keskustassa. Nämä tilat kävivät 1980-luvulla ahtaiksi lasten ja nuorten määrän kasvaessa voimakkaasti. Vuonna 1989 vietettiin Veihtiniemessä Pukkilahden rannalla sijaitsevan uuden toimitalon avajaisia. == Lähteet == Rauhanyhdistys Luokka:Vanhoillislestadiolaiset rauhanyhdistykset Rauhanyhdistys
Kuilu

Kuilu voi tarkoittaa seuraavia: * kuilu, rotkon kaltainen jyrkkäseinäinen syvänne * kuilu, rakennuksen kapea ja usean kerroksen korkuinen tila, esim. hissikuilu, jätekuilu, porraskuilu * kuilu, kielikuvana vahvasti erottava tekijä, esim. sukupolvien välinen kuilu * Kuilu, tanskalainen mykkäelokuva vuodelta 1910 * Kuilu, Anna Bondestamin romaani Klyftan vuodelta 1946, suom. Elvi Sinervo 1967 * Kuilu (Klyftan), Tuija-Maija Niskasen tv-elokuva Bondestamin romaanista vuodelta 1973 * Kuilu, Jorma Kurvisen sotaromaani vuodelta 1995 * Kuilu, Pasi Lampelan näytelmä, Helsingin kaupunginteatteri 2009 * Kiiruna tai Kuilu, ruotsalainen katastrofielokuva vuodelta 2023.
Tilkkutyötekniikka

Tilkkutyötekniikka on ompeluun liittyvä tekniikka, jossa tilkuista ommellaan suurempia kokonaisuuksia tai tilkkuja kirjotaan tiettyä tekniikkaa käyttäen. Tilkuista kootaan tilkkutäkkejä, tyynyjä, seinäkoristeita, vaatteen osia, laukkuja, pöytäliinoja ja pöytäkoristeita. Pohjois-Amerrikassa syntyi eurooppalaisten siirtolaisten keskuudessa tillkujen ompelemisen blokkitekniikka, josta on myöhemmin kehittynyt monia muunnelmia. Yksi näistä muunnelmista on hirsimökkitekniikka, joka on ollut paljon käytetty myös Suomessa. Eräs tilkkutyötekniikka on mallikertatekniikka, jossa ommellaan yhteen neliön tai kaistan muotoisia tilkkuja. Crazy-tekniikkaan kuuluu epäsäännöllisten tilkkujen yhteen ompeleminen ja tilkkujen saumojen kirjonta. Tilkkutöitä kirjotaan muun muassa aplikoiden. Eräs tilkkujen kirjontatekniikka on tilkkumaalaus, jossa lopputulos on maalauksellinen. Se syntyi 1970–80 -luvuilla kirjonnan harrastajien parissa. Tämä kirjontatekniikka toteutetaan ompelukoneella. Jos tilkkuja värjätään, niistä saadaan joissakin tapauksissa paremmin yhteen sopivia toisten tilkkujen kanssa. Tiheän ompeleen käyttö tilkkutyössä parantaa sen kestävyyttä. == Historia == Tilkkutöiden tarkkaa alkuperää on vaikea määrittää, mutta varhaisia esimerkkejä on löydetty muinaisesta Egyptistä ja Kiinasta. Tilkkutyötekniikka tunnettiin Afrikan pohjoisosassa ja Aasiassa Lähi-idästä Intiaan ja Kiinaan ulottuvalla alueella varhaisemmin kuin Euroopassa. Tämä tekniikka, jossa kangaspaloja yhdistetään, on ollut käytössä monissa kulttuureissa ja oli yleinen Euroopassa keskiajalta lähtien. Teollisen vallankumouksen myötä tilkkutöistä tuli suositumpia 1700-luvulla, erityisesti Yhdysvalloissa, missä niistä kehittyi vahva perinne. 1960-luvulla tilkkutyöt kokivat uuden nousun, joka jatkuu edelleen. Nykyään ne ovat suosittu käsityömuoto, ja niitä on modernisoitu vastaamaan viimeisimpiä trendejä, mahdollistaen sekä modernien että perinteisten tekstiilien ja vaatteiden luomisen. == Lähteet == Luokka:Käsityötekniikat
Di-isononyylisykloheksaani-1,2-dikarboksylaatti

Di-isononyylisykloheksaani-1,2-dikarboksylaatti (C26H48O4) eli DINCH on estereihin kuuluva orgaaninen yhdiste. Yhdistettä voidaan käyttää muovinpehmentimenä. == Ominaisuudet, valmistus ja käyttö == Huoneenlämpötilassa di-isononyylisykloheksaani-1,2-dikarboksylaatti on väritöntä nestettä. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin. Di- isononyylisykloheksaani-1,2-dikarboksylaatti esiintyy cis- ja trans- isomeereina, jossa cis/transsuhde on tavanomaisesti 9:1Perry Walters, David F. Cadogan & Christopher J. Howick: "Plasticizers", teoksessa Ullmann’s Encyclopedia of Industrial Chemistry, John Wiley & Sons, New York, 2020.. Di- isononyylisykloheksaani-1,2-dikarboksylaattia valmistetaan pelkistämällä di- isononyyliftalaattia vedyttämällä. Reaktio tapahtuu 80–120 °C:n lämpötilassa ja katalyyttinä käytetään ruteniumia. Toinen tapa on 1,2-sykloheksaanidikarboksyylihapon anhydridin ja isononanolin reaktio. Di- isononyylisykloheksaani-1,2-dikarboksylaattia käytetään erityisesti polyvinyylikloridin pehmentimenä. Sillä voidaan korvata ftalaattien käyttöä esimerkiksi elintarvikesovellutuksissa, leluissa, lääketieteellisissä sovellutuksissa ja lattianpinnoitteissa. == Lähteet == Luokka:Esterit
Chignin

Chignin on kunta itäisessä Ranskassa Savoien departementissa Auvergne-Rhône- Alpesin alueella. Se sijaitsee noin 14 kilometriä Chambéryn kaupungista kaakkoon. pienoiskuva|vasen|Saint Anthelmen kappeli Château de Chigninissä syntyi 1100-luvulla Anthelme Chigninläinen, josta tuli kartusiaanimunkki. Kartusiaanit rakennuttivat tämän keskiaikaisen linnan raunioille hänen nimeään kantavan Saint Anthelmen kappelin vuonna 1877. Uusbysanttilaisen kappelin suunnitteli lyonilainen arkkitehti Pierre Bossan. Alkuperäisestä linnoituksesta on jäljellä seitsemän keskiaikaisen tornin rauniot, joita kutsutaan nimellä Tours de Chignin. Kunnan alueella on viljelty viiniä 1000-luvulta lähtien. Paikallinen viini on saanut AOC -luokituksen vuonna 1973. ==Lähteet== ==Aiheesta muualla== Luokka:Savoien kunnat
Noland Arbaugh

Noland Arbaugh on yhdysvaltalainen neliraajahalvaantunut mies, jolle Neuralink asensi aivoimplantin ensimmäisenä ihmisenä maailmassa 29. tammikuuta 2024. Hän pystyy pelaamaan implantin avulla videopelejä. Arbaugh halvaantui onnettomuudessa vuonna 2016. == Lähteet == Luokka:Yhdysvaltalaiset henkilöt Luokka:Tieteellisen mielenkiinnon kohteena olevat henkilöt Luokka:1990-luvulla syntyneet Luokka:Elävät henkilöt
Hans Rosenström

Hans Rosenström (1978, Lohja) on suomalainen nykytaiteilija. Hän valmistui Kuvataideakatemiasta vuonna 2007. Hän on opiskellut myös Malmön taideakatemiassa Ruotsissa ja Pohjoismaisessa taidekoulussa Kokkolassa. Rosenströmin teokset ovat pääasiassa installaatioita ja äänitaidetta. Rosenström on osallistunut useisiin taidenäyttelyihin Euroopassa ja Yhdysvalloissa. Rosenströmin teoksia on useissa taidekokoelmissa, muun muassa Solomon R. Guggenheim säätiön kokoelmassa New Yorkissa, Nykytaiteen museo Kiasman kokoelmassa Helsingissä ja Espoon modernin taiteen museo EMMAn kokoelmassa. Vuonna 2020 Rosenströmille myönnettiin Mediataiteen valtionpalkinto. Vuonna 2015 hän oli ehdolla Ars Fennica -palkinnon saajaksi ja vuonna 2011 hän sai Suomen Taideyhdistyksen Dukaattipalkinnon. Vuonna 2024 Rosenström on New Yorkissa kuuden kuukauden taiteilijaresidenssissä International Studio & Curatorial Program (ISCP) -ohjelmassa, jota tukevat Helsingin Taideakatemia ja Saastamoisen säätiö. Rosenström keskittyy paikkasidonnaisiin installaatioihin, joissa hän käyttää erilaisia materiaaleja, kuten ääntä, kieltä, arkkitehtuuria ja valoa, luodakseen tiloja, jotka mahdollistavat kohtaamisia. Töissään hän yhdistää usein fiktiota ja todellisuutta korostaakseen ihmisten ja muiden olentojen yhteiseloa ja kutsuu katsojat osallistumaan teoksiin. Rosenström osallistuu ryhmänäyttelyyn Amos Rex -museossa Helsingissä. ”Musta tuntuu, toistaiseksi” -niminen näyttely avattiin yleisölle 27. maaliskuuta 2024. Kesällä 2024 hän esittelee uuden teoksensa ryhmänäyttelyssä ”Enter Woodland Spirits” Tarttossa, Virossa. Teos on suunniteltu erityisesti Viron kirjallisuusmuseon kirjaston kauniiseen luettelohuoneeseen. == Lähteet == Luokka:Vuonna 1978 syntyneet Luokka:Suomalaiset mediataiteilijat Luokka:Elävät henkilöt
Patriot Front

Patriot Front on valkoista ylivaltaa ajava yhdysvaltalainen liike, joka irtautui uusnatsistisesta Vanguard Americasta elokuussa 2017. Vuonna 2022 se oli Anti-Defamation Leaguen mukaan vastuussa 80 %:sta Yhdysvalloissa levitetystä valkoisen ylivallan materiaalista. Toimintamalleihin ovat kuuluneet yksityisesti suunnitellut ja etukäteen ilmoittamattomat mielenosoitukset, propagandan levittäminen sekä ilkivalta.Patriot Front Anti- Defamation League 23.6.2022, viitattu 1.7.2024 Patriot Front tavoittelee uutta järjestelmää, joka ajaa Yhdysvaltain perustajien jälkeläisten eli valkoisten miesten asiaa. Liike katsoo edustavansa yhdysvaltalaista fasismia tai nationalismia ja keskittyvänsä vaalimaan Yhdysvaltain eurooppalaista etnistä ja kulttuurista perimää. Liikkeen perusti Thomas Ryan Rousseau Texasissa, jonka ulkopuolella se on ollut aktiivisin Massachusettsissa, Michiganissa, Virginiassa, Pennsylvaniassa ja Utah'ssa. Vuonna 2018 Patriot Front siirtyi suorasukaisen antisemitistisestä ja valkosuprematistisesta kielenkäytöstä monitulkintaisempiin poliittisiin sloganeihin, joihin kuuluvat "America First", "Better Dead Than Red", "Two Parties, One Tyranny" ja "Reclaim America". Vuonna 2021 Patriot Front kuitenkin suuntasi propagandaansa Yhdysvaltain juutalaisten instituutioita vastaan. Unicorn Riotin julkaisema tietovuoto tammikuussa 2022 paljasti liikkeen sisäistä yksityistä viestintää, jossa muun muassa kiistettiin holokausti ja syytettiin juutalaisia valkoisia vastaan suunnatusta narratiivista. Vuoden 2022 lopussa ja vuonna 2023 Patriot Front palasi myös julkisessa viestinnässään suorempaan antisemitistiseen ja valkosuprematistiseen itseilmaisuun. Patriot Frontin keskeinen taktiikka on ollut flash-tyyppisten mielenosoitusten järjestäminen ilman ennakkoilmoitusta. Liike on myös vandalisoinut afroamerikkalaisten muistomerkkejä ja Black Lives Matterille omistettuja kohteita sekä varastellut sateenkaarilippuja. Patriot Front on usein esiintynyt pro-life-tapahtumissa ja pitää aborttia yhdysvaltalaisten tuhoamiseksi suunnattuna. == Lähteet == Luokka:Valkoinen ylivalta Luokka:Yhdysvaltalaiset järjestöt
Johan Bakayoko

Johan Bakayoko (s. 20. huhtikuuta 2003 Overijse) on belgialainen jalkapalloilija, pelipaikaltaan oikea laitahyökkääjä. Hän on pituudeltaan 179-senttimetrinen. Hän edustaa Alankomaiden Eredivisiessä pelaavaa PSV Eindhovenia. Bakayoko pelasi kotimaassaan muun muassa OH Leuvenin, Club Bruggen, KV Mechelenin ja RSC Anderlechtin junioreissa. Hän siirtyi kesällä 2019 alankomaalaisseura PSV Eindhoveniin, jonka edustusjoukkueessa hän pelasi ensi kerran helmikuussa 2022 PSV:n voittamassa Alankomaiden cupissa ja myöhemmin samalla kaudella kolmessa Eredivisie-ottelussa. Heinäkuussa 2022 hän oli voittamassa Alankomaiden supercupia. Kaudella 2022–2023 hän pelasi Eredivisiessä 23 ottelua ja teki niissä viisi maalia. PSV:n voittamassa Alankomaiden cupissa hän pelasi neljä ottelua ja teki yhden maalin. Hän pelasi Mestarien liigan karsinnassa yhden ottelun ja Eurooppa-liigassa neljä ottelua, joissa hän teki yhden maalin. Kauden 2023–2024 alussa hän pelasi jälleen voittoisassa supercup-joukkueessa. Tuon kauden Eredivisiessä hän voitti liigamestaruuden ja pelasi 33 ottelua, joissa hän teki 12 maalia. Alankomaiden cupissa hän pelasi kaksi ottelua ja teki ensimmäisessä niistä maalin. Mestarien liigan karsinnassa hän pelasi neljä ottelua. PSV selviytyi Mestarien liigaan, jossa Bakayoko pelasi avauskokoonpanossa kaikki kahdeksan ottelua ja teki alkulohkossa maalin Lensiä vastaan. Bakayoko on pelannut Belgian nuorisomaajoukkueissa alle 15-vuotiaista alle 21-vuotiaisiin. Hän pelasi Belgian A-maajoukkueessa ensimmäisen kerran maaliskuussa 2023 EM- karsintaottelussa Ruotsia vastaan. EM-kilpailujen 2024 alkulohkossa hän tuli vaihdosta kentälle otteluissa Slovakiaa ja Ukrainaa vastaan. Hän on pelannut syyskuun 2024 puoliväliin mennessä 16 A-maaottelua, joissa hän on ollut seitsemän kertaa avauskokoonpanossa. Hän teki maalin kesäkuussa 2023 EM- karsintaottelussa Viroa vastaan. Bakayokon äiti on kotoisin Ruandasta ja isä Norsunluurannikolta. == Lähteet == Luokka:Belgialaiset jalkapalloilijat Luokka:Vuonna 2003 syntyneet Luokka:Elävät henkilöt
Loïs Openda

Loïs Openda (s. 16. helmikuuta 2000 Liège) on belgialainen jalkapalloilija, pelipaikaltaan hyökkääjä. Hän on pituudeltaan 177-senttimetrinen. Hän edustaa Saksan Bundesliigassa pelaavaa RB Leipzigia. Openda aloitti liigauransa kotimaassaan Club Bruggen joukkueessa, jossa hän pelasi kahden kauden aikana 35 Belgian liigan ottelua ja teki niissä neljä maalia. Hän voitti liigamestaruuden vuonna 2020. Kaudet 2020–2022 hän oli lainalla alankomaalaisessa Vitessessä ja pelasi 66 Eredivisie-ottelua, joissa hän teki 28 maalia. Kaudella 2022–2023 hän pelasi ranskalaisseura Lensissä 38 Ligue 1 -ottelua ja teki niissä 21 maalia. Kaudella 2023–2024 hän pelasi saksalaisseura RB Leipzigissä 34 bundesliigaottelua ja teki niissä 24 maalia. Hän on pelannut eri seuroissa Mestarien liigassa 17 ottelua, joissa hän on tehnyt neljä maalia, Eurooppa-liigassa kaksi ottelua tekemättä maaleja ja Konferenssiliigassa yhdeksän ottelua, joissa hän on tehnyt kolme maalia. Openda on pelannut Belgian nuorisomaajoukkueissa alle 15-vuotiaista alle 21-vuotiaisiin. Hän pelasi Belgian A-maajoukkueessa ensimmäisen kerran kesäkuussa 2022 Kansojen liigan otteluissa Puolaa, Walesia ja uudelleen Puolaa vastaan. MM-kilpailuissa 2022 hän tuli vaihdosta kentälle ensimmäisessä alkulohko-ottelussa Kanadaa vastaan. EM-kilpailujen 2024 alkulohkossa hän tuli vaihdosta kentälle otteluissa Slovakiaa ja Ukrainaa vastaan, ja tappiollisessa neljännesvälieräottelussa Ranskaa vastaan hän pelasi avauskokoonpanossa. Hän on pelannut syyskuun 2024 puoliväliin mennessä 22 A-maaottelua, joissa hän on ollut seitsemän kertaa avauskokoonpanossa. Hän on tehnyt A-maaotteluissaan kaksi maalia: ensimmäisessä maaottelussaan Puolaa ja marraskuussa 2022 ystävyysottelussa Egyptiä vastaan. == Lähteet == Luokka:Belgialaiset jalkapalloilijat Luokka:Vuonna 2000 syntyneet Luokka:Elävät henkilöt
André Tourigny

André Tourigny on kanadalainen entinen jääkiekkoilija ja nykyinen valmentaja, joka toimii tällä hetkellä NHL-seura Utah Hockey Clubin päävalmentajana. == Valmentajaura == === Seurajoukkuevalmentajana === Tourigny aloitti NHL- valmennuksen kaudella kaudella 2013-2014, jolloin hän toimi Colorado Avalanchen apuvalmentajana. Hän toimi Avalanchen apuvalmentajana kaksi kautta, jonka jälkeen siirtyi kaudeksi 2015-2016 Ottawa Senatorsin apuvalmentajaksi. Vuosina 2017-2021 Tourigny toimi OHL-joukkue Ottawa 67’s:in päävalmentajana. Tourigny nousi NHL:n päävalmentajaksi kaudella 2021-2022, kun hänet nimettiin Arizona Coyotesin päävalmentajaksi. Hän toimi Coyotesin päävalmentajana aina kauteen 2023-2024 asti, kunnes Coyotesin toiminta keskeytyi, ja tilalle tuli uusi NHL-seura Utah Hockey Club. Näin ollen Tourigny nimettiin uuden Utahin joukkueen päävalmentajaksi. === Maajoukkuevalmentajana === Tourigny on toiminut Kanadan U18, U20 ja A-maajoukkueen valmentajana. == Saavutuksia valmentajana == U20-kultamitali 2020 U20-hopeamitali 2010, 2011 ja 2021 MM- kultamitali 2021 ja 2023 MM-hopeamitali 2022 OHL:n vuoden valmentaja 2018-2019 ja 2019-2020 (Matt Leyden Trophy) CHL:n vuoden valmentaja 2019-2020 (Brian Kilrea Award) Hlinka Gretzky Cupin kultamitali 2018 == Lähteet == Luokka:Kanadalaiset jääkiekkovalmentajat Luokka:Kanadalaiset jääkiekkoilijat Luokka:Elävät henkilöt
Kosovon turvallisuusvoimat

Kosovon turvallisuusvoimat (, ) on Kosovon asevoimat. Sen tehtävinä on suojella Kosovon suvereniteettia ja alueellista koskemattomuutta, tukea siviiliviranomaisia sekä osallistua kansainvälisiin rauhanturvaustehtäviin ja -operaatioihin. Turvallisuusvoimien ylipäällikkönä toimii Kosovon presidentti. Turvallisuusvoimien nykyisenä komentajana toimii kenraaliluutnantti Bashkim Jashari. Turvallisuusvoimiin voi liittyä kuka tahansa yli 18-vuotias Kosovon kansalainen. Maan etnisiä vähemmistöjä kannustetaan liittymään turvallisuusvoimiin; huhtikuussa 2013 heidän osuutensa turvallisuusvoimien jäsenistä oli 8,2 %. Turvallisuusvoimien aktiivipalveluksessa olevat eivät voi kuulua samaan aikaan Kosovon parlamenttiin. ==Lähteet== == Aiheesta muualla == *Kosovon puolustusministeriö *Turvallisuusvoimien kotisivut Luokka:Kosovo Luokka:Asevoimat maittain
Erdmann

Erdmann on muun muassa seuraavien henkilöiden: == Etunimi == * Erdmann Neumeister (1671–1756), saksalainen luterilainen pappi == Sukunimi == * Eduard Erdmann (1896–1958), saksalainen pianisti, pianopedagogi ja säveltäjä * Nils Erdmann (1860–1948), ruotsalainen kirjallisuushistorioitsija * Paul Erdmann Isert (1756–1789), saksalaissyntyinen luonnontieteilijä * Susi Erdmann (s. 1968), saksalainen kelkkailija ;Kuvitteellisia henkilöitä * Toni Erdmann, päähenkilö saksalais-itävaltalaisessa elokuvassa Isäni Toni Erdmann (). == Katso myös == * Erdman Luokka:Luettelot henkilöistä sukunimen mukaan
Poul Reumert

Poul Reumert (1883 Kööpenhamina – 1968) oli tanskalainen näyttelijä, jonka monipuolinen työ ulottui mykkä- ja äänielokuvista puheteatteriin ja operetteihin, vastanäyttelijänään usein Bodil Ipsen (1889–1964). Tanskan teatterialan Reumert-palkinto on nimetty hänen mukaansa. Poul Reumert vaikutti merkittävästi suomalaisen Runar Schildtin näytelmän Hirsipuumies saamaan suosioon myös muualla Euroopassa. Äidinkielensä tanskan lisäksi myös ranskaksi näytellyt Reumert esitti sitä muun muassa Pariisin Odéon-teatterissa, radiossa ja äänilevyllä. Vuonna 1953 Reumert vieraili Suomen Kansallisteatterissa tulkitsemassa Kaj Munkin näytelmän Idealisti kaikkia rooleja sooloesityksenä. Helsingin Sanomien Sole Uexküll ylisti Reumertia 1950-luvulta 1960-luvulle muun muassa Tanskan teatterin suurmiehenä, kansansa ylpeytenä ja vitaliteetin jättiläisenä. Reumertin roolitöihin lukeutuivat muun muassa Tartuffe, Sievistelevien hupsujen Mascarille, Ihmisvihaajan Alceste, Holbergin Valtioviisaan kannunvalajan Herman Bremeniläinen, Henrik Ibsenin rakennusmestari Solness, August Strindbergin Kustaa Vaasa, Kuoleman tanssin Kapteeni, Rostandin Cyrano de Bergerac, Jean Anouilh’n Eurydiken vanha muusikko ja George Bernard Shaw’n Caesar. ==Lähteet== Luokka:Tanskalaiset näyttelijät Luokka:Vuonna 1883 syntyneet Luokka:Vuonna 1968 kuolleet
Barry Magee

Arthur Barrington ”Barry” Magee (s. 6. helmikuuta 1934 New Plymouth) on uusiseelantilainen kestävyysjuoksija. Hänen valmentajansa oli Arthur Lydiard. Magee osallistui kaksiin olympialaisiin. Rooman olympialaisissa 1960 hän oli maratonilla kolmas ja 10 000 metrillä 26:s. Tokion olympialaisissa 1964 Magee oli 10 000 metrillä 23:s. Maratonille hän ei osallistunut vamman takia. Brittiläisen imperiumin ja kansainyhteisön kisoissa Magee oli vuonna 1958 kuudella maililla kahdeksas ja kolmella maililla 15:s. Neljä vuotta myöhemmin 1962 hän oli kuudella maililla neljäs. Vuonna 1960 Magee voitti Fukuokan maratonin. Vuonna 1961 hän oli Uuden-Seelannin joukkueessa, joka juoksi 4 × mailin maailman ennätyksen. Mageen ennätys 5 000 metrillä on vuonna 1961 juostu 13.39,2, 10 000 metrillä vuonna 1961 juostu 28.50,8 ja maratonilla Rooman olympialaisissa 1960 juostu 2.17.18. == Lähteet == == Aiheesta muualla == * New Zealand olympic team * Athletics New Zealand Luokka:Uusiseelantilaiset kestävyysjuoksijat Luokka:Uusiseelantilaiset olympiamitalistit Luokka:Vuonna 1934 syntyneet Luokka:Elävät henkilöt
Bargamin kieli

Bargamin kieli on madangkieliin kuuluva kieli, jota puhutaan Papua-Uuden- Guinean Madangin provinssissa. Kielen katsotaan olevan uhanalainen, ja sen lähin sukulaiskieli on amaimon. Kieltä kirjoitetaan latinalaisin aakkosin. Uusi testamentti käännettiin bargamiksi ensimmäisen kerran vuonna 2001. == Fonologia == === Konsonantit === labiaali alveolaari velaari glottaali nasaali m n ŋ klusiili b b g ʔ frikatiivi f z h lateraali l tremulantti r ~ ɾ puolivokaali w j Lähde: === Vokaalit === etinen kekskinen takainen suppea i ~ ɪ u puolisuppea e ~ ɛ o avoin a Lähde: == Lähteet == Luokka:Madangkielet
Magee

Magee on muun muassa seuraavien henkilöiden sukunimi: * Abbie Magee (s. 2000), pohjoisirlantilainen jalkapalloilija * Barry Magee (s. 1934), uusiseelantilainen kestävyysjuoksija * Bryan Magee (1930–2019), brittiläinen parlamentaarikko, kirjailija ja filosofi * Damien Magee (s. 1945), brittiläinen Formula 1 -kuljettaja
Madangkielet

Madangkielet on yleisuusiguinealaisiin kieliin kuuluva kieliryhmä. Kieliryhmään kuuluu kolme alaluokkaa (sulkeissa yksittäisten kielten määrä): * Croisilles-kielet (57) * Kalamic-South Adelbert -kielet (19) * Rai-rannan kielet (32) == Lähteet == *
Erichsen

Erichsen on muun muassa seuraavien henkilöiden sukunimi: * Anne-Grete Strøm- Erichsen, (s. 1949), norjalainen tietokoneinsinööri ja työväenpuolueen poliitikko * Erlend Erichsen, Sersjant, norjalainen Gorgoroth-yhtyeen rumpali * Frank Ladegaard Erichsen (s. 1983), "Tanskalainen maajussi", tanskalainen maanviljelijä ja televisioesiintyjä * Freja Beha Erichsen, (s. 1987), tanskalainen malli. * Leif Erichsen (1888–1924), norjalainen kilpapurjehtija ja olympiamitalisti * Ludvig Mylius-Erichsen (1872–1907), tanskalainen kirjailija ja Grönlannin-tutkija * Thorvald Erichsen (1868–1939) norjalainen taidemaalari. == Katso myös == * Eriksen
Myra (Vegårshei)

Myra on taajama Vegårshein kunnassa Agderin läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 857 vuonna 2023. ==Lähteet== ==Aiheesta muualla== Luokka:Norjan taajamat Luokka:Vegårshei
Papuauusiguinealainen viittomakieli

Papuauusiguinealainen viittomakieli (, lyh. PNGSL) on Papua-Uudella-Guinealla käytetty viittomakieli. Kieltä käyttää arviolta 30 000 henkilöä. Kielen katsotaan olevan elinvoimainen. Sen lähimpiä sukulaiskieliä ovat fidžiläinen ja salomonsaarelainen viittomakielet. Vuodesta 2015 lähtien PNGSL on ollut yksi Papua-Uuden-Guinean virallisista kielistä englannin, tok-pisinin ja hiri- motun rinnalla. Maan uskonto-, nuoriso- ja yhteisökehitysministeri lupasi tuolloin järjestää työpajoja viittomakielenkäyttöön ja opetteluun. Papua- Uudella-Guinealla tavataan myös muita viittomakieliä kuten esim. mehekiläinen viittomakieli ja sinasinalainen viittomakieli. == Lähteet == Luokka:Papua- Uuden-Guinean kielet Luokka:Viittomakielet
Vegårshein kirkko

Vegårshein kirkko () on Vegårshein kunnassa Agderin läänissä Norjassa sijaitseva puinen ristikirkko vuodelta 1810. ==Lähteet== ==Aiheesta muualla== Luokka:Norjan puukirkot kirkko
Torstein Moland

Torstein Moland (s. 4. marraskuuta 1945 Vegårshei) on norjalainen ekonomisti, joka toimi Norjan keskuspankin pääjohtajana vuosina 1994–1995. ==Lähteet== ==Aiheesta muualla== Luokka:Norjalaiset pankinjohtajat Luokka:Norjalaiset taloustieteilijät Luokka:Vuonna 1945 syntyneet Luokka:Elävät henkilöt
Emmi Piiroinen

Emmi Piiroinen (s. 8. elokuuta 2007 Espoo) on suomalainen rytminen voimistelija. Hän on vuosien 2024 ja 2023 senioreiden yksilöiden neliottelun Suomen mestari. Hän on myös vuoden 2024 Pohjoismaiden mestari. Juniorisarjassa hän saavutti kaksinkertaisen neliottelun Suomen mestaruuden sekä pronssimitaleja. == Ura == Piiroinen aloitti rytmisen voimistelun 3-vuotiaana. Hän on edustanut Olarin Voimistelijoita vuodesta 2019 lähtien. Sitä ennen hän edusti Espoon Voimistelu- ja Liikuntayhdistys ESVOLI ry:tä. Hänen valmentajansa on Larisa Gryadunova ja hän on kuulunut Suomen maajoukkueeseen vuodesta 2022 lähtien. == Saavutukset == 2024 * EM-kilpailut, Budapest. Neliottelu 25. ja keilat 14. * SM-kilpailut. Neliottelun Suomen mestari, pallo ja nauha 1. * World Cup Tashkent, vannefinaali 6. * Grand Prix Thiais, keilafinaali 6. * PM-kilpailut. Neliottelun Pohjoismaiden mestari. * Grand Prix Tartu, pallofinaali 4. ja vannefinaali 8. 2023 * MM-kilpailut, Valencia. Neliottelu 30. * EM-kilpailut, Baku. Neliottelu 22. * SM-kilpailut. Suomen mestari, pallo ja keilat 1. 2022 * Junioreiden EM-kilpailut, Tel Aviv. Vanne- ja pallofinaali 5., keilafinaali 6. * FIG Portimao IT, nauhafinaali 7. * Junioreiden SM-kilpailut. Neliottelu 3., vanne ja pallo 1., keilat 2. ja nauha 3. * Junioreiden PM-kilpailut. Neliottelu 3., pallo ja nauha 2. * FIG Sofia Cup. Vanne- ja nauhafinaalissa. * FIG Moscow IT: pallo, keilat ja nauha 3. 2021 * Junioreiden SM-kilpailut. Neliottelun Suomen mestari sekä vanne, pallo, keilat ja nauha 1. 2020 * Junioreiden SM-kilpailut. Neliottelun Suomen mestari, nauha 1., naru ja keilat 3. * Junioreiden PM-kilpailut. Neliottelu 2., pallo 1. ja keilat 2. 2019 * FIG Marina Lobach Cup, Valko-Venäjä. Naru ja keilat 2. 2018 * Pre-junioreiden SM-kilpailut. Joukkueiden Suomen mestaruus Luokka:Suomalaiset rytmiset voimistelijat Luokka:Elävät henkilöt Luokka:Vuonna 2007 syntyneet
Thorvald Erichsen

Thorvald Erichsen (1868–1939Thorvald Erichsen Oseana.no, viitattu 1.7.2024) oli norjalainen taidemaalari. Hän aloitti ensin lakiopinnot mutta keskeytti opiskelun ja ryhtyi opiskelemaan taidetta Bergslienin taidekoulussa ja Kristianian taide- ja käsityökoulussa. Myöhemmin Erichsen siirtyi Kööpenhaminaan, jossa Kristian Zahrtmann oli hänen opettajansa ja vaikutti huomattavasti hänen taiteeseensa. Hän sai vaikutteita myös vanhemmasta ulkomaisesta taiteesta, johon hän tutustui Pariisissa ja Italiassa.Tietosanakirja 1909, osa 11, Hakusana: Erichsen, Thorvald Varhaisemmissa teoksissaan Erichsen on naturalisti, esimerekkeinä Syystunnelma ja Vaagelainen maisema, mutta 1900-luvulla hän alkaa kiinnittää päähuomionsa värien käsittelvyn. Hänen tunnetuimpia teoksiaan tältä myöhemmältä kehityskaudelta ovat Alaston mies ja kaksi naista, Alastomia ihmisiä jumalan ympärillä sekä joukko värikkäitä, ekspressionistiseen tyyliin maalattuja maisemia. Thorvald Erichsen Skoginteriør 1900.jpg|«Metsä» (1900). Thorvald_Erichsen_-_Interior_with_the_Painter_Oluf_Wold-Torne_- _Google_Art_Project.jpg|Oluf Wold-Torne interiöörissä (1901). Thorvald Erichsen 1916 Gudrun i hengeköien IMG 0947 holmsbu billedgalleri 01.jpg|«Gudrun riippumatossa», (1916). Thorvald Erichsen 1916 Gudrun i hengeköien IMG 0947 holmsbu billedgalleri 02.jpg|«Ikkuna», (1918). Thorvald Erichsen Blåst 1920.jpg|«Tuuli», 1920. ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1868 syntyneet Luokka:Vuonna 1939 kuolleet
Moland

Moland on seuraavien norjalaisten henkilöiden sukunimi: * Tjostolv Moland (1981–2013), Kongossa kuolemaantuomittu entinen upseeri * Torstein Moland (s. 1945), ekonomisti ja keskuspankin johtaja
Husum (Ruotsi)

Husum on noin 1 600 asukkaan taajama pohjoisruotsalaisessa Örnsköldsvikin kunnassa, Gidejoen suulla Pohjanlahden rannalla. Siellä toimii suomalaisen Metsä Boardin vuodesta 2000 omistama Husumin kartonki- ja sellutehdas, aiemmin nimeltään MoDo Paper. Noin 25 kilometriä koilliseen Örnsköldsvikin keskustaajamasta sijaitseva Husum on kasvanut metsäteollisuuden ympärille: vuosina 1787–1909 toimineen sahalaitoksen jälkeen Mo och Domsjö AB rakensi paikkakunnalle sulfaattisellutehtaan. 1970-luvun alkuvuosina Husumiin rakennettiin myös hienopaperitehdas, jota MoDo-yhtiö laajensi uuden paperikoneen voimin vuonna 1985. Painotuotteiden kysynnän vähentyessä tuotantosuuntaa muutettiin neljän hienopaperivuosikymmenen jälkeen, ja nykyisin Husumissa valmistettavia tuotteita ovat kuivien elintarvikkeiden pakkauksista tuttu taivekartonki, aaltopahvin pintakerrokseen käytettävä päällystämätön valkoinen kraftlainer ja valkaistu kemiallinen sellu. Husum sijaitsee Botniabanan-radan ja Eurooppatie E4:n varrella. Husumissa on myös metsäteollisuuden kuljetuksia palveleva satama. ==Lähteet== Luokka:Örnsköldsvikin kunta Luokka:Ruotsin taajamat
Ole Colbjørnsen

Ole Colbjørnsen (30. toukokuuta 1897 Vegårshei – 12. marraskuuta 1973 Oslo) oli norjalainen toimittaja ja työväenpuolueen poliitikko. Hän työskenteli 1920-luvulla Neuvostoliitossa, missä hän oli mukana luomassa ensimmäistä viisivuotissuunnitelmaa. Norjaan palattuaan Colbjørnsen oli keskeisessä asemassa työväenpuolueen talouspolitiikan muovaamisessa. Colbjørnes otti vaikutteita brittiläisten John Maynard Keynesin ja William Beveridgen ajattelusta. Hänen mukaansa valtion tuli laman aikana tiukan talouskurin sijaan elvyttää taloutta luomalla työpaikkoja. Toisen maailmansodan jälkeen Colbjørnsen oli vankkumaton Norjan Nato-jäsenyyden kannattaja. ==Teoksia== * Hele folket i arbeid (1933) * Planøkonomi og sosialisering (1934) * En norsk treårsplan (Axel Sømmen kanssa, 1934) ==Lähteet== ==Aiheesta muualla== Luokka:Norjalaiset toimittajat Luokka:Norjalaiset poliitikot Luokka:Vuonna 1897 syntyneet Luokka:Vuonna 1973 kuolleet
Košice - Staré Mesto

Košice - Staré Mesto (suom. Vanhakaupunki) on yksi Itä-Slovakiassa sijaitsevan Košicen kaupungin kaupunginosista. ==Nähtävyydet== Staré Mesto on Košicen kaupungin historiallinen keskusta ja moni koko kaupungin suosituimmista nähtävyyksistä sijaitsee juuri täällä. Pääkadun (Hlavná ulica) varrella sijaitsee muun muassa Pyhän Elisabetin katedraali, Pyhän Mikaelin kappeli sekä Itä-Slovakian taidemuseo. Košicen vanhakaupunki muodostaakin koko Slovakian laajimman kaupunkimuistomerkkialueen. == Hallinto == Staré Meston kaupunginosa kuuluu Košicen ensimmäinen hallintopiiriin ja sen pormestari on Igor Petrovčik. == Historia == Nimensä mukaisesti Staré Mesto on Košicen vanhimpia osia. Sen varhainen historia on pitkälti myös Košicen historiaa, sillä Staré Meston rajat vastaavat pitkälti kaupungin historiallisia rajoja. Sitä ympäröi kaupunginmuuri 1300-luvulta 1700-luvun loppuun. Vuoden 1556 suuren tulipalon jälkeen kaupunki uudelleenrakennettiin, ja tämän vuoksi paloa edeltäneitä rakennuksia ei juurikaan alueelta löydy. Moderni Staré Meston kaupunginosa perustettiin vuonna 1990. == Lähteet == == Aiheesta muualla == Luokka:Košicen kaupunginosat
Lars Vegard

Lars Vegard (3. helmikuuta 1880 Vegårshei – 21. joulukuuta 1963 Oslo) oli norjalainen fyysikko, joka tutki erityisesti revontulia. Hän väitteli tohtoriksi vuonna 1913 ja toimi professorina Oslon yliopistossa 1918–1951. ==Lähteet== ==Aiheesta muualla== Luokka:Norjalaiset fyysikot Luokka:Norjalaiset professorit Luokka:Oslon yliopiston professorit Luokka:Vuonna 1880 syntyneet Luokka:Vuonna 1963 kuolleet
Lommedalen

Lommedalen on taajama Bærumin kunnassa Akershusin läänissä Norjassa. Taajaman pinta-ala on 4,1 neliökilometriä ja asukasluku 11 200 vuonna 2021. ==Kuvia== Lommedalen kirke.jpg|Lommedalenin kirkko ==Lähteet== ==Aiheesta muualla== Luokka:Norjan taajamat Luokka:Bærum
Lommedalenin kirkko

Lommedalenin kirkko () on Bærumin kunnassa Akershusin läänissä Norjassa sijaitseva betoninen pitkäkirkko vuodelta 1995. ==Lähteet== ==Aiheesta muualla== Luokka:Norjan kivikirkot Luokka:Bærum
Gandhidham

Gandhidham () on Kutchin piirikunnan itäosissa Intian Gujaratissa sijaitseva suunniteltu kaupunki.About Gandhidham Gandhidham Online, viitattu 1.7.2024 Vuonna 2011 sen väkiluku oli 247 992 ja vuonna 2024 arviolta noin 350 000.Gandhidham Population 2024 Census 2011 India, viitattu 1.7.2024 Gandhidham perustettiin 1950-luvun alkupuolella Pakistanin puolelle jääneestä Sindhistä paenneiden asutuskeskukseksi. Se nimettiin Mahatma Gandhin mukaan, ja sen perusti Gandhin ohjeistamana Bhai Pratap Dialdas. Gandhin itsensä oli määrä matkustaa kaupungin perustamisseremoniaan, mutta hänet murhattiin ennen sitä. Adipuria on luonnehdittu Gandhidhamin kaksoiskaupungiksi. Gandhidham sijaitsee 60 kilometrin päässä Kutchin piirikunnan keskuksesta Bhujista. Gandhidhamin pohjoislaidalla virtaa Sangjoki. Shinaijärvi sijaitsee kuuden kilometrin päässä kaupungista. Kaupungin keskiosien halki kulkee Gujaratin osavaltion valtatie 46. Lähistöllä sijaitsee Kandlan satama. == Lähteet == Luokka:Gujaratin kaupungit
Kippari (lehti)

Kippari on suomalainen Otavamedian kustantama moottoriveneaiheinen harrastelehti. Lehti vertaa ja arvioi moottoriveneitä, kertoo veneilyalan uutisia ja vinkkejä veneiden huoltoon sekä kunnostamiseen. Ilmestymistiheys on 12 kertaa vuodessa ja lukijamäärä vuonna 2023 noin 53 000, joista 82 prosenttia miehiä ja loput naisia tai sukupuolettomia. Yli 50-vuotiaat ovat lehden suurin asiakaskunta. Kippari-lehti perustettiin vuonna 1982, keskittyen ensimmäisen omistajansa Venetalo Bensowin tuotteisiin. Sen ensimmäinen päätoimittaja oli Eero Mattila. Lehti myytiin sittemmin Kipparilehden Kustannus Oy:lle, jossa toimivat lehden silloista toimituskuntaa. Ennen 1990-lukua lehti käsitteli pääasiassa purjeveneitä ja vuonna 1989 Whitbread- veneillä oli oma erikoisnumeronsa. Saman vuoden lopussa lehdelle haettiin uusi kustantaja Yhtyneet Kuvalehdet Oy eli nykyinen Otavamedia. 1990-luvulla lehti uudistui yksinomaan moottorivenelehdeksi, vaikkakin purjeveneet mainittiin teksteissä harvoin. Silloisen päätoimittaja Vesa Lepän mukaan moottoriveneilijät kaipasivat oman lehtensä ja olivat muutenkin veneilyalan enemmistöä. Vuoden 2024 lopulla Otavamedia lakkautti toisen veneilyaiheisen julkaisunsa Vene-lehden, jonka lukijamäärä oli siihen aikaan Kipparia pienempi. Veneen sisällöistä osa siirtyi Kippariin. Laman aikaan lehti ilmestyi vain kahdeksan kertaa vuodessa, mutta sen tainnuttua numeroita lisättiin hiljalleen. Nykyään lehti ilmestyy kerran kuukaudessa. == Lähteet == Luokka:Suomalaiset harrastelehdet Luokka:Otavamedia
Papua-Uuden-Guinean kansalaisuus

Papua-Uuden-Guinean kansalaisuus on laillinen suhde yksityishenkilön ja Papua- Uuden-Guinean itsenäisen valtion välillä. == Kansalaisuuden saaminen syntymällä == Syntyperäisiä Papua-Uuden-Guinean kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä. Papua-Uuden-Guinean alueelta löytyneet lapset, joiden vanhemmista ei ole varmuutta, lasketaan myös syntyperäisiksi kansalaisiksi.Dziedzic (2020): s. 7–8 == Kansalaisuuden saaminen hakemuksella == Hakemuksen perusteella kansalaisuus voidaan myöntää sellaisille henkilöille, jotka ovat asuneet maassa vähintään 8 vuotta ja täyttää muut ehdot sekä toimittaa hakemuksensa kansalaisuusasioista vastaavalle ministerille, joka voi omaa harkintaansa käyttäen joko hyväksyä tai hylätä hakemuksen. Hakijan alaikäiset lapset voivat saada kansalaisuuden vanhempansa hakemuksella. Vaaditun asumisajan lisäksi hakijan tulee täyttää seuraavat ehdot: * on todettu hyvämaineiseksi * on osoittanut aikomusta asettua maahan pysyvästi * kykenee arkisella tasolla sekä puhumaan että ymmärtämään joko tok-pisiniä tai hiri- motua (ei koske henkilöitä, joilla on fyysinen tai psyykkinen vamma) * kunnioittaa maan tapoja ja kulttuuria * on epätodennäköisesti rasite julkiselle taloudelle * omaa riittävät tiedot kansalaisuuden mukana tulevista oikeuksista ja velvollisuuksista * luopuu muista kansalaisuuksistaan ja vannoo uskollisuudenvalan Kansalaisuushakemuksen käsittelymaksu on 10 000 kinaa. == Kaksoiskansalaisuus ja kansalaisuuden menettäminen == Papua-Uusi-Guinea sallii kaksoiskansalaisuuden, mutta vain rajoitetusti: potentiaalinen kaksoiskansalainen saa olla vain Australian, Fidžin, Saksan, Uuden-Seelannin, Samoan, Yhdistyneen kuningaskunnan, Yhdysvaltain tai Vanuatun kansalainen. Papua-Uuden-Guinean kansalaiset ovat automaattisesti myös Kansainyhteisön kansalaisia. Kansalaisuudesta on mahdollisuudesta luopua oma-aloitteisesti, mutta henkilöllä tulee olla jonkun toisen maan kansalaisuus. Myös sodan aikana kansalaisuudesta luopuminen ei ole mahdollista. Hakemuksen perusteella kansalaisuuden saaneilta henkilöiltä kansalaisuus poistaa seuraavissa tapauksissa:Dziedzic (2020): s. 17–19 * kansalaisuus on saatu tietoja pimittämällä tai valheellisia tietoja antamalla * henkilö on palvellut vieraan valtion asevoimissa * henkilö on äänestänyt tai matkustanut ulkomaille vieraan valtion passilla * henkilö on vastaanottanut toisen kansalaisuuden rekisteröitymättä kaksoiskansalaiseksi == Lähteet == * Dziedzic, Anna (2020): Comparative Regional Report on Citizenship Law: Oceania, Badia Fiesolana: European University Institute. === Viitteet === Luokka:Kansalaisuus kansalaisuus
House of the Dragon (1. tuotantokausi)

Yhdysvaltalaisen televisiosarjan House of the Dragonin ensimmäinen tuotantokausi sai ensi-iltansa HBO Max -palvelussa 21. elokuuta 2022. Kausi sisältää kymmenen 60 minuutin pituista jaksoa. House of the Dragon on esiosa vuosina 2011–2019 tuotetulle Game of Thrones -fantasiasarjalle. Se perustuu George R. R. Martinin kirjoittamaan Tuli ja veri -romaaniin (2018), joka sijoittuu samaan maailmaan kuin Martinin fantasiakirjasarja Tulen ja jään laulu. Ensimmäinen tuotantokausi sai pääosin hyvän vastaanoton, ja sen ensimmäinen jakso keräsi Yhdysvalloissa noin kymmenen miljoonaa katsojaa, mikä teki siitä HBO:n katsotuimman alkuperäissarjan pilottijakson. Kausi alkoi samoihin aikoihin samantyylisen Taru sormusten herrasta: Mahtisormukset -fantasiasarjan ensimmäisen kauden kanssa, ja samasta yleisöstä kilpailevien suuren budjetin sarjojen keskinäistä suoriutumista seurattiin tarkasti mediassa. == Näyttelijät == === Päärooleissa === === Sivurooleissa === == Jaksot == Ensimmäinen tuotantokausi alkoi 21. elokuuta 2022, ja uusi jakso julkaistiin joka sunnuntai. Kauden päätösjakso esitettiin 23. lokakuuta 2022. |} == Lähteet == 1\. tuotantokausi Luokka:Tuotantokaudet Luokka:2022